**H O T Ă R Â R E A NR. 117**

**din 30 septembrie 2016**

**privind aprobarea P.U.D. pentru reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej**

**Consiliul local al Municipiului Dej,** întrunit în ședința ordinară din data de 30 septembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 20.757 din data de 21 septembrie 2016, al Serviciului de Urbanism și Amenajarea Teritoriului prin care se propune spre aprobare **P.U.D. pentru reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej, pe suprafața delimitată conform planului de situație anexat,** proiect avizat favorabil în ședința de lucru a comisiei de urbanism din data de 30 septembrie 2016;

În baza prevederilor art. 32, pct. 1, lit. b) din Legea Nr. 350/2001, privind amenajarea teritoriului și urbanismului, modificată prin Ordonanța de Urgență a Guvernului Nr. 27 din 27 august 2008;

În temeiul prevederilor art. 36, alin. (5), lit. c), alin. (6), lit. a) pct. 11 și art. 45, alin. (2), lit. e) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1**. **Aprobă** **P.U.D. pentru reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej,** pe terenul înscris în C.F. Nr. 60881, cu Nr. cad. 60881, cu suprafața de 13.384 m.p., pe suprafața delimitată conform planului de situație și încadrarea în zonă, anexate.

**Art. 2.** Cu ducerea la îndeplinire a prevederilor prezentei hotărâri se încredințează Primarul Municipiului Dej prin Serviciul de Urbanism și Amenajarea Teritoriului din cadrul Direcției Tehnice a Primăriei Municipiului Dej.

 **Preşedinte de şedinţă,**

 **Lazăr Nicolae**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 16**

**Nr. voturi împotrivă -**

**Abţineri - 1 Contrasemnează,**

 **Secretar**

 **Jr. Pop Cristina**